
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Μύτικα του Νομού Αιτωλ/ 


νιας. 1 

Έγκριση πολεοδομικής μελέτης αναθεώρησης του εγκεκριμένου ρυ¬ 
μοτομικού σχεδίου Σταυρού Ν. θεσ/νίκης. 2 

Τροποποίηση ρυμοτομικού σχεδίου Δήμου Αγίου Δημητρίου Ν. Πει¬ 
ραιά για τη δημιουργία νέου οικ. τετραγώνου. .. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4576/87 (1) 


Τροποποίηση του ρυμοτομικού σχεδίου Μύτικα του Νομού Αιτωλ/νίας. 
Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το αριθ. 1018/71 Ν. Δ/γμα (ΦΕΚ 


220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του αριθ. 183/1986 Π. Δ/ματος (ΦΕΚ 70/Α) και 
ειδικότερα το άρθρο 3. 

4. Την αριθ. 3/1986 γνωμοδότηση του Κοινοτικού Συμβουλίου, 
Μύτικα. 

5. Την αριθ. 24/θέμα Ιον/1987 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος, Νομού Αιτωλ/νίας, αποφασί¬ 
ζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Μύτικα όπως 
προτείνεται από την Κοινότητα τροποποιώντας εν μέρει την 7112/83 
απόφασή μας. Αποχαρακτηρίζεται το Ο.Τ. Β από κοινόχρηστο και με- 
τατρέπεται σε οικοδομήσιμο. Επίόης εγκρίνεται δρόμος σχεδίου μεταξύ 
Ο.Τ. Β (το αποχαρακτηρισθέν) και του εναπομείναντος κοινοχρήστου 
όπως φαίνεται στα συνημμένα τοπογραφικά. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 11 Ιανουάριου 1988 
Ο Νομάρχης 
ΓΙΩΡ. ΠΑΠΑΙΩΑΝΝΟΤ 

Αριθ. ΑΠ/ΠΜ/36285 (2) 

Έγκριση πολεοδομικής μελέτης αναθεώρησης του εγκεκριμένου ρυμο¬ 
τομικού σχεδίου Σταυρού Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις δ/ξεις του από 17.7.23 Ν. Δ/τος (ΦΕΚ 228 τ. Α') «περί σχε¬ 
δίων πόλεων κ.£.π.» όπως μεταγενέστερα τροποποιήθηκαν και συ¬ 
μπληρώθηκαν ειδικότερα τα άρθρα 3 και 9. 

2. Τις δ/ξεις του Ν. 3200/55 «περί Διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

3. Τις δ/ξεις του Α.Ν. 314/68 (ΦΕΚ 47/τ.Α'/1968) «περί παρο¬ 
χής εις τον Υπουργό Βορείου Ελλάδος και τους Νομάρχες αρμοδιότη¬ 
τας επί θεμάτων εγκρίσεως επεκτάσεως και τροποποιήσεων σχεδίων 
πόλεων και κωμών» άρθρο 1 όπως αντικαταστάθηκαν με το άρθρο 1 
του Ν.Δ. 1018/71 (ΦΕΚ 220/τ. Α'/71). 

4. Τις διατάξεις του Ν. 1032/80 «περί συστάσεως του Υπουργείου 
Χωροταξίας, Οικισμού και Περιβάλλοντος» (ΦΕΚ 57/τ. Α'/80) και ει¬ 
δικότερα των άρθρων 2, 3 και 7 αυτού. 

5. Τις διατάξεις του Ν. 1558/85: «Κυβέρνηση και Κυβερνητικά 
Όργανα» και ειδικότερα το άρθρο 23 αυτού. 

6. Τις διατάξεις του Ν. 1337/83 «επέκταση των πολ/κών σχεδίων 
οικιστικής ανάπτυξης και σχετικές ρυθμίσεις» (ΦΕΚ 33/τ. Α'/ 
14.3.83) και ειδικότερα το άρθρο 33 αυτού, όπως συμπληρώθηκαν και 
τροποποιήθηκαν με τις διατάξεις του Ν. 1512/85 «περί τροποποίησης 
και συμπλήρωσης πολ/κών δ/ξεων κλπ» (ΦΕΚ 4/τ. Α'/11.1.85 και 
ειδικότερα το άρθρο 8 αυτού. 

7. Τις διατάξεις του Π.Δ. 183/86 «περί μεταβίβασης αρμοδιότητας 
στους Νομάρχες έγκρισης τροποποιήσεων ρυμοτομικών σχεδίων και 
καθορισμός όρων και περιορισμών δόμησης» (ΦΕΚ 70/Α/ 
5.6.1986). 

8. Την αρ. ΔΠ/ΕΑ/5881/5.2.1987 απόφαση Νομάρχη Θεσ/νίκης 
«περί συστάσεως Συμβουλίου Χωροταξίας, Οικισμού και Περιβάλλο¬ 
ντος Νομού Θεσ/νίκης». 

9. Το από 10.5.1930 Π. Δ/γμα (ΦΕΚ 176/Α'/22.5.1930) «περί 
εγκρίσεως του συνοικισμού Σταυρός». 

10. Το από 29.12.1970 Β. Δ/γμα «περί τροποποιήσεως και επε¬ 
κτάσεως του ρυμοτομικού σχεδίου Σταυρού (Θεσ/νίκης) και καθορι¬ 
σμού των όρων και περιορισμών δόμησης των οικοπέδων αυτού». 

11. Το από 10.4.1974 Π. Δ/γμα «περί τροποποιήσεως του ρυμοτο¬ 
μικού σχεδίου Σταυρού (Θεσ/νίκης)». 

12. Την απόφαση Νομάρχη με αριθμό ΔΠ/ΠΜ/30461/3.7.85 
(χαρακτηρισμός χώρου για σχολείο). 

13. Την απόφαση Νομάρχη με αριθμό ΔΠ/ΠΜ/2019/14.4.86 
(χαρακτηρισμός χώρου για Κ.Α.Π.Η). 

14. Την αριθμ. 65/87 γνωμοδότηση του Κοινοτικού Συμβουλίου 
Σταυρού. 

15. Την από 13.7.87 εισήγηση της Δ/νσης Πολεοδομίας στο 
Σ.Χ.Ο.Π. Ν. Θεσ/νίκης. 

16. Τη σύμφωνη γνωμοδότηση του Συμβουλίου Χ.Ο.Π. Ν. Θεσ/ 
νίκης (συνεδρία 31η, πράξη 996, 14.7.87), αποφασίζουμε: 

’ Άρθρο 1. ^ 

Εγκρίνεται η αναθεώρηση του εγκεκριμένου σχεδίου πόλης της Κοι¬ 
νότητας Σταυρού Ν. Θεσ/νίκης με το χαρακτηρισμό οικοδομήσιμων 
χώρων, κοινόχρηστων χώρων, οδών, πεζοδρόμων, ποδηλατοδρόμων, 
πλατειών, πρασίνου, πάρκου, παιδικών χαρών χώρων στάθμευσης αυ¬ 
τοκινήτων και κοινωφελών χώρων Γυμνασίου- Λυκείου, παιδικών 
σταθμών, Κοινοτικού Καταστήματος, Κτιρίων Δημόσιων Υπηρεσιών, 
αγροτικού ιατρείου Κοινοτικού Αναψυκτηρίου, Αντλιοστασίου, όπως οι 
παραπάνω ρυθμίσεις φαίνονται στα σχετικά τέσσερα (4) χρωματισμένα 
πρωτότυπα διαγράμματα, σε κλίμακα 1:1000 τα θεωρημένα από το Δ/ 
ντή της Πολεοδομίας Θεσ/νίκης, που συνοδεύουν αυτή την απόφαση. 

Άρθρο 2. 

Εγκρίνεται ο πολεοδομικός κανονισμός των περιοχών, των οποίων 
το εγκεκριμένο σχέδιο αναθεωρείται με το άρθρο 1 αυτής της απόφα¬ 
σης, όπως στα επόμενα άρθρα. 


Άρθρο 3. 

Στην πρόσοψη των οικοπέδων οικοδομημένων ή μη επιβάλλεται προ¬ 
κήπιο πλάτους 2, 3, 4, 5 και 7 μέτρων, όπως φαίνεται στα ίδια όπως 
πιο πάνω διαγράμματα. 

Άρθρο 4. 

Α. Στους οικοδομήσιμους χώρους που χαρακτηρίζονται στα δια¬ 
γράμματα με τα στοιχεία Ο.Τ. και Ο.Τ.Κ. επιτρέπονται μόνον οι παρα¬ 
κάτω χρήσεις: 

-στις περιοχές με στοιχεία Ο.Τ., αμιγής κατοικία όπως περιγράφεται 
στο άρθρο 2 του Π. Δ/τος της 23.2.1987 (ΦΕΚ 166Δ’/6.3.87) «κα¬ 
τηγορίες και περιεχόμενα χρήσεως γης». 

-στις περιοχές με στοιχεία Ο.Τ.Κ. γενική κατοικία όπως περιγράφε- 
ται στο άρθρο 3, του όπως πιο πάνω Π. Δ/τος, εκτός από επαγγελμα¬ 
τικά εργαστήρια χαμηλής όχλησης (περίπτωση 10) και πρατήρια βενζί¬ 
νης (περίπτωση 11). 

Β. Στις κεντρικές περιοχές, όπως φαίνονται στα ίδια όπως πιο πάνω 
διαγράμματα επιτρέπονται μόνον οι χρήσεις που περιγράφονται στο άρ¬ 
θρο 4 του όπως πιο πάνω Π. Δ/τος, εκτός από επαγγελματικά εργα¬ 
στήρια χαμηλής όχλησης (περίπτωση 1η) και πρατήρια βενζίνης (περί¬ 
πτωση 16). 

Άρθρο 5. 

Οι προϋποθέσεις της αρτιότητας και οι λοιποί όροι και περιορισμοί 
δόμησης των οικοπέδων ορίζονται όπως πιο κάτω: 

Α. Αρτιότητα. 

Είναι άρτια και οικοδομήσιμα τα οικόπεδα που έχουν ελάχιστο πρό¬ 
σωπο ΙΟμ. ελάχιστο εμβαδόν 300 τ.μ., με τον πρόσθετο όρο να είναι 
δυνατή η κατασκευή στο οικόπεδο κτιρίου με ελάχιστη διάσταση 5μ. 

Κατά παρέκκλιση του προηγούμενου εδάφιου είναι άρτια και οικοδο¬ 
μήσιμα τα οικόπεδα που προϋπήρχαν της 15.2.1971, με πρόσωπο 8μ. 
και εμβαδό 200 τμ. 

Β. Συντελεστής δόμησης 

Ο μέγιστος επιτρεπόμενος συντελεστής δόμησης ορίζεται ίσος με ένα 
και δύο δέκατα (1,2). Επιπλέον του παραπάνω σ.δ. (1,2) θεσπίζεται και 
πρόσθετος σ.δ. ίσος με δύο δέκατα (0,2) μετά από έγκριση της αρμόδιας 
Ε.Π.Α.Ε., στις περιοχές των τομέων ειδικών περιορισμών δόμησης, 
όπως φαίνονται στα ίδια όπως πιο πάνω διαγράμματα, μόνο για κτίρια 
υφιστάμενα την ημέρα που θα αρχίσει να ισχύει αυτός ο πολεοδομικός 
κανονισμός, σύμφωνα με σχετική βεβαίωση της αρμόδιας Κοινότητας, 
προκειμένου να προστεθεί υποχρεωτικά στέγη και να βελτιωθεί γενικό¬ 
τατα η αισθητική των κτιρίων. 

Γ. Αριθμός ορόφων 

Ο μέγιστος επιτρεπόμενος αριθμός ορόφων ορίζεται γενικά σε δύο 
( 2 )· 

Κατά παρέκκλιση του προηγούμενου εδάφιου είναι δυνατόν να κατα¬ 
σκευαστεί και τρίτος όροφος, μετά από έγκριση της αρμόδιας Ε.Π.Α.Ε. 

Δ. Ύψος κτιρίων. 

Το μέγιστο επιτρεπόμενο ύψος κτιρίων ορίζεται, γενικά ίσο με επτά 
μέτρα και πενήντα εκατοστά (7,50) μέτρα. Κατά παρέκκλιση του προη¬ 
γούμενου εδάφιου είναι δυνατό να κατασκευαστεί κτίριο με ύψος έως 
δέκα (10) μ. μετά από έγκριση της αρμόδιας Ε.Π.Α.Ε. 

Ε. Λοιποί περιορισμοί δόμησης 

Ε.1. Απαγορεύεται γενικά η κατασκευή ΡΙΕΟΤΙδ 

Ε.2. Επιβάλλεται η κατασκευή στέγης κεραμοσκεπής με κλίση περί¬ 
που τριάντα επί τοις εκατό (30%). Το ύψος της στέγης δεν συμπεριλαμ- 
βάνεται στο ύψος των κτιρίων. 

Άρθρο 6. 

Διατηρούνται σε ισχύ οι όροι δόμησης του χώρου για σχολείο, που 
χαρακτηρίστηκε με την αριθμ. ΔΠ/ΠΜ/30461/3.7.85 απόφαση του 
Νομάρχη Θεσ/νίκης (ΦΕΚ 406Δ'/85). 

Άρθρο 7. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της Κυβερνή¬ 
σεως. 

Θεσσαλονίκη, 22 Οκτωβρίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 434149/109 0 (3) 

Τροποποίηση ρυμοτομικού σχεδίου Δήμου Αγίου Δημητρίου Ν. Πειραιά 
για τη δημιουργία νέου οιχ. τετραγώνου. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθρου 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκύκλιο με αριθ. Λ.7/13.1/17/11.12.72. 

6. Το Π. Δ/γμα 910/77 «περί Οργανισμού Τ.Δ.Ε.». 

7. Το Ν. 1032/80 περί Ϊ.Χ.Ο.Π. 

8. Το Ν. 1558/85 «περί Κυβερνήσεως και Κυβερνητικών Οργά¬ 
νων», άρθ. 24 παρ. 1. 

9. Τους Ν. 1232/82 και 1235/82. 

10. Την Υπουργική απόφαση 7524/1151/83 (ΦΕΚ 767/Β/ 


1983). 

11. Τις με αρ. 112/86 και 124/87 αποφάσεις του Δημ. Συμβου¬ 
λίου Δήμου Αγίου Δημητρίου. 

12. Τη γνωμοδότηση του Ν.Σ.ΠΕ.ΧΩ-ΔΕ από τη συνεδρίαση της 
8.12.87 πρακτ. 44, αποφασίζουμε: 

Εγκρίνουμε την τροποποίηση του εγκ. ρυμοτ. σχεδίου του Δήμου 
Αγίου Δημητρίου με 1) αποχαρακτηρισμό του τμήματος με στοιχεία 
(ΑΒΓΔΑ), όπως φαίνεται σημειωμένο με κόκκινη γραμμή στο συνημ¬ 
μένο σχεδ/μα και χαρακτηρισμό του σε χώρο οικοδομήσιμο. 

2) Καθορίζεται Σ.Δ. π- 0,80 και μέγιστο ύψος 7,5μ, κατά τά λοιπά 
εφαρμόζονται οι πολ/κές διατάξεις που ισχύουν στην περιοχή και ειδι¬ 
κότερα στο έναντι Ο.Τ.842. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 21 Δεκεμβρίου 1987 
Ο Νομάρχης 
Ε. ΚΟΝΤΟΜΑΡΗΣ 

